b'\n_START_ARTICLE_\nDainuojamoji poezija\n_START_PARAGRAPH_\nDainuojamoji poezija\xc2\xa0\xe2\x80\x93 muzikos \xc5\xbeanras, kuriame labai svarbiu komponentu, svarbiausiu i\xc5\xa1pildymo akcentu laikomas dainos tekstas ir jos turinys. Paprastai naudojami aran\xc5\xbeuoti poezijos k\xc5\xabriniai, kuriems pritariama bard\xc5\xb3 tradiciniais instrumentais: gitara, liutnia, kelt\xc5\xb3 arfa, citra, kankl\xc4\x97mis, smuiku arba fortepijonu. \xc5\xa0iam \xc5\xbeanrui atstovauja daugelis \xc5\xbeinom\xc5\xb3 atlik\xc4\x97j\xc5\xb3, kuri\xc5\xb3 veikla vien tuo neapsiriboja._NEWLINE_Lietuvoje dainuojamosios poezijos pradininku bei paties termino autoriumi laikomas Vytautas Kernagis, kuris dainavo Lietuvos poet\xc5\xb3 ir savo k\xc5\xabrinius. Taip pat \xc5\xbeinomesni \xc5\xa1io \xc5\xbeanro atlik\xc4\x97jai\xc2\xa0\xe2\x80\x93 Alfredas Kukaitis, Kostas Smoriginas, Andrius Kaniava, Gediminas Storpir\xc5\xa1tis, Olegas Ditkovskis, Povilas Girdenis, Domantas Razauskas, Jonas Baltokas, Saulius Bareikis, Saulius Mykolaitis, Ieva Narkut\xc4\x97, Alina Orlova, Rolandas Kazlas, Baltos varnos, Aktori\xc5\xb3 trio, Li\xc5\xabdni slibinai._NEWLINE_Dainuojamosios poezijos sklaida ir koncertais Lietuvoje r\xc5\xabpinasi Vie\xc5\xa1oji \xc4\xafstaiga \xe2\x80\x9cBardai LT\xe2\x80\x9d.'